5. ΠΡΟΕΔΡΙΚΟΝ ΔΙΑΤΑΓΜΑ της 5/13 Νοεμ. 1934 (ΦΕΚ 392 Α΄) Περί ναυτολογήσεως επί φορτηγών α/π των Δοκίμων αξ/κών καταστρώματος αποφοίτων της Σχολής Εμπορικής Ναυτιλίας Ύδρας. Έχοντες υπ’ όψιν 1)το άρθρ. 5 παρ. 4 του Νόμ. 4511 του 1930 (Φ.Ε.Κ. 106 Α΄) «περί συστάσεως Σχολής Εμπορικής Ναυτιλίας», 2)το άρθρ. 1 του Νόμ. 5231 «περί συνθέσεως των πληρωμάτων των Ελληνικών Εμπορικών πλοίων» (Φ.Ε.Κ. 254/1931), 3)το άρθρ. 4 του Νόμ. 6002 «περί προστασίας των ανέργων εργατών θαλάσσης και των οικογενειών αυτών» (Φ.Ε.Κ. 37/1934), προτάσει του επί των Ναυτικών Υπουργού μετά γνωμοδότησιν του Συμβουλίου Εμπορικού Ναυτικού και την υπ’ αριθ. 778/1934 ομοίαν του Συμβουλίου Επικρατείας, απεφασίσαμεν και διατάσσομεν: Άρθρον μόνον.-1.Επί των φορτηγών ατμοπλοίων χωρητ. ολικής φορτίου (D.W.) άνω των 4.501 τόννων δια την σύνθεσιν του κατωτέρου πληρώματος των οποίων προβλέπονται και δόκιμοι ή ναυτοπαίδες προσλαμβάνονται αντ’ αυτών δόκιμοι αξιωματικοί καταστρώματος εκ των αποφοίτων της Σχολής Εμπορικής Ναυτιλίας, εφ’ όσον υπάρχουσι διαθέσιμοι τοιούτοι. Σελ. 406(α) 2.(Αντικατασταθείσα δια του άρθρου μόνου Β.Δ. 11/14 Οκτ. 1938, ΦΕΚ Α΄ 373, κατηργήθη δια του άρθρ. 13 Β.Δ. 44/1963, κατωτ. σελ. 618). 3.«Οι απόφοιτοι της Σχολής Εμπορικής Ναυτιλίας Ύδρας, δόκιμοι πλοίαρχοι του Εμπορικού Ναυτικού εκτελούσιν επί των πλοίων πάσαν υπηρεσίαν καταστρώματος και γεφύρας διατασσομένην υπό του πλοιάρχου, πλην της ανεξαρτήτου φυλακής γεφύρας, τροφοδοτούνται και ενδιαιτώνται ως αξιωματικοί και λαμβάνουσι μισθόν ίσον τουλάχιστον προς τον μισθόν ναύτου». Η παρ. 3 αντικατεστάθη ως άνω δια του άρθρου μόνου Β.Δ. 11/14 Οκτ. 1938 (ΦΕΚ Α΄ 373). Καταργείται από της ισχύος του παρόντος το από 4 Σεπτ. 1934 Δ/μα «περί προσλήψεως των αποφοίτων της εν Ύδρα Σχολής Εμπορικής Ναυτιλίας επί των φορτηγών ατμοπλοίων. (Φ.Ε.Κ. 319/1931). Εις τον αυτόν επί των Ναυτικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 